商周初

商周初（），字恒仲，號諶軒，浙江紹興府會稽縣人，明朝政治人物。

生平
萬曆四十六年（1618年）戊午科應天鄉試舉人，崇禎元年（1628年）戊辰科進士，任商城縣知縣，擢官兵科給事中，外任广东琼州兵备道佥事，任內中整治弊端，教民礼乐，轉任湖广右参议，常鎮兵备，崇祯十二年卒，年六十四《会稽县志》倪元璐《湖广布政司叅议备兵常镇道谌轩商公暨配张孺人墓志铭》：先是六七年公以商城令治行高等，入为兵科给事中，其时天子以王人皆轻藩国，而文吏贱武臣，特著令严藩礼如制，而抗韎韦节使之右又得下符隸郡邑，公以为天子宏畧然而怖其卒也，乃上书千百馀言，大约欲天子以义抑恩，而师干大吏得以权制将帅，天子览奏怒。會首辅乌程以病下直，次辅长洲文公得为天子言，是其词虽戆，要有明识，其意忠不可罪也。持久之，天子心悟，乃从文公言，仅夺俸三月。于是公名益振，而公亦益自奋，继上又十数书，多危切。大臣用事者忌之，出为按察司佥事，视兵琼州。琼海外荒服，黎汉错居，泯棼不可治，往使者率因俗为治，曰不治治之也。公曰：吾在天子前数言礼乐教化，今专节海上，不使一方暗䀜得耀光明，而化椎结为冠带，还念珥笔掖闱时，即地可穴，将不入乎。乃为其俗明分义，正纪纲，渐形文章之言，玉帛之事，而又割正民黎不得相出入为奸乱。安南彝商荡而以寇闻者，公廉得实，悉纵之，给符使返其政。纯任德礼，一海归仁焉。无亡，晋少叅，移镇毗润。毗润土华族繁，多豪猾，难治甚海外。于是锡山民以逋官租，结聚焚劫为乱，所司愕眙，请无急曰急之将益甚，公艴然曰：吾向亦数在天子前言兵事，曰乱则斩之，今小警辄缩朒，是使天子薄谏臣，曰子在朕前智畧辐辏，出连十数城，即如河中木耳。乃驱车疾驰，至锡发数十校械其魁，至立斩之，馀党悉平。毗润之人惊，相谓公有将畧也，而一时之论又因此追念公始令商城，其治备文武之道，使民见慈而豪右畏之如毅，神威霹然者。邑有巨憝负嵎连党数百人，倚串官市，为里闾大害，莫敢问，公悉捕置之法。公自以至清，度豪右无所持之故，击治甚力，一时称强项令，必归商公，论者以为公之为谏官，强直治气皆由于此矣。公名周初，别号谌轩，举崇祯元年进士。生万厯丙子，卒崇祯己卯，享年六十有四。配张，赠孺人，备仪齐徳，别有传，长公一嵗，先公二十年卒，合葬西施山之原。。

 家族 
曾祖商廷試。祖父商為正。父商維河。兄商周祚。

妻张氏为庠生张汝为女，母親陈氏，抚孤子张焜芳成年，与女婿商周初同榜登進士，獲奉旨建坊旌奖節孝。

参考文献

Z
Category:會稽縣人
Category:明朝商城縣知縣
Category:明朝兵科給事中
Category:明朝廣東按察司僉事
Category:明朝湖廣布政使司參議